# CABINET PRIMAR

## Nr. 63038/21.07.2021

**REFERAT DE APROBARE**

privind desemnarea unui reprezentant al Consiliul Local al municipiului Bistrița pentru a exercita calitatea de "Consilier responsabil cu afacerile UE" in "Reteaua europeana a consilierilor regionali si locali ai UE"

Prin adresa înregistrată la Primăria municipiului Bistrița nr. 53386/23.06.2021, Asociaţia Municipiilor din România solicită desemnarea unui reprezentant din rândul consilierilor locali care să fie mandatat cu calitatea de "Consilier responsabil cu afacerile UE" în "Reţeaua europeană a consilierilor regionali si locali ai UE" lansată de către Comitetul European al Regiunilor și alți actori-cheie. Solicitarea a fost transmisă în contextul lansării de către Uniunea Europeană a "Conferinţei privind viitorul Europei".

Prin această inițiativă, CoR solicită tuturor consiliilor regionale și locale din întreaga Europă să desemneze unul dintre membrii lor în calitate de consilier responsabil cu afacerile europene.​ Comitetul European al Regiunilor (CoR) este un organism consultativ al UE, format din reprezentanți ai celor 27 de state membre, aleși la nivel local și regional. Prin intermediul CoR, aceștia își pot exprima în mod direct opiniile cu privire la legislația UE care are impact asupra regiunilor și orașelor. CoR le oferă regiunilor și orașelor posibilitatea de a se implica oficial în procesul legislativ al UE, asigurându-se că punctele de vedere și nevoile autorităților locale și regionale sunt respectate. [Membrii CoR](https://cor.europa.eu/ro/members/Pages/default.aspx) sunt reprezentanți aleși din cadrul autorităților locale sau regionale.

Prin proiectul de hotărâre propun desemnarea domnului consilier local Munthiu Cristiean, reprezentantul Consiliului Local al municipiului Bistriţa să exercite calitatea de "Consilier responsabil cu afacerile UE".

Având în vedere cele prezentate, propun dezbaterii şi aprobării plenului — Consiliul Local al municipiului Bistrița Proiectul de Hotărâre privind desemnarea unui reprezentant al Consiliul Local al municipiului Bistrița pentru a exercita calitatea de "Consilier responsabil cu afacerile UE" în "Reţeaua europeană a consilierilor regionali si locali ai UE".

**PRIMARUL MUNICIPIULUI BISTRIȚA**

**IOAN TURC**